Village Roadshow Pictures
Village Roadshow Pictures ir ASV kino un televīzijas producēšanas uzņēmums un Austrālijas lielāko Holivudas kinofilmu līdzproducēšanas un līdzfinansēšanas meitasuzņēmums, kas dibināts 1989. gadā. Tā ir Village Roadshow Entertainment Group (VREG) nodaļa, kura lielākā daļa pieder Vine Alternative Investments un Falcon Investment Advisors, savukārt Austrālijas mediju uzņēmumam Village Roadshow pieder 20% mazākuma akciju. Uzņēmums producējis filmas, tostarp (kopražojumā ar Warner Bros.), "Matrikss" filmu sēriju, "Šerloka Holmsa" filmu sēriju, "Jautrās pleznas" filmu sēriju, ""Oušena" filmu sēriju, filmas "LEGO filma" un "Džokers". Village Roadshow filmas 34 reizes ierindojušās ASV ienesīgāko filmu sarakstu pirmajās vietās un saņēmušas 50 Amerikas Kinoakadēmijas balvas nominācijas, 19 Kinoakadēmijas balvas un sešas Zelta globusa balvas. Village Roadshow Pictures paši izplata savu filmas, izmantojot filiāles vairākās pasaules teritorijās, tostarp Austrālijā, Jaunzēlandē un Singapūrā (pēdējā izmantojot Golden Village). JPMorgan Chase un Rabobank International nodrošina zināmu finansējumu Village Roadshow filmu producēšanai sadarbībā ar Warner Bros. Līdz 2016. gadam Village Roadshow bija finanšu sadarbības līgums ar Sony Pictures.